വയക്കര ഒറ്റപ്പെട്ടു, പ്രദേശവാസികള് ഷെഡിനുള്ളില് കോന്നി: വെള്ളം കയറിയതിനേ തുടര്ന്ന് വനമേഖലയിലെ വയക്കര പ്രദേശം ഒറ്റപ്പെട്ടു ആളുകളെ മാറ്റിപാര്പ്പിച്ചത് താത്കാലിക ഷെഡുകളിലേക്ക്. 26 പേരെയാണ് ഇത്തരത്തില് മാറ്റിയിരിക്കുന്നത്. മഴ പെയ്ത് അച്ചന്കോവിലാറ്റില് വെള്ളം ഉയര്ന്നാല് ഒറ്റപ്പെടുന്ന പ്രദേശമായി വയക്കര മാറിയിട്ടുണ്ട്. പാലം പോലുമില്ലാത്തതിനാല് രക്ഷാപ്രവര്ത്തനത്തിന് തടസമുണ്ടായിട്ടുണ്ട്. ആളുകളെ മാറ്റിപാര്പ്പിക്കാന് തന്നെ കമ്യൂണിറ്റി ഹാള് പോലെയുള്ള സൗകര്യങ്ങളും ലഭ്യമല്ല. വനത്തിനുള്ളില് താത്കാലിക ഷെഡ് നിര്മിച്ചുള്ള താമസം ഏറെ ഭീഷണിയാണെന്ന് പ്രദേശവാസികള് പറഞ്ഞു. കുടിവെള്ള വിതരണം മുടങ്ങും തിരുവല്ല:മണിമല, പമ്ബ നദികളിലെ പ്രളയക്കെടുതികളേ തുടര്ന്ന് പമ്ബിംഗ് നിര്ത്തിവച്ചതിനാല് തിരുവല്ല,ചങ്ങനാശേരി നഗരപ്രദേശങ്ങളിലും കവിയൂര്,കുന്നന്താനം,കുറ്റൂര്,തിരുവന്വണ്ടൂര്,നിരണം, കടപ്ര,പെരിങ്ങര,നെടുമ്ബ്രം,വാഴപ്പള്ളി, തൃക്കൊടിത്താനം, പായിപ്പാട്, കുട്ടനാട് പ്രദേശങ്ങളില് കുടിവെള്ള വിതരണത്തിന് ഇനിയൊരു അറിയിപ്പുണ്ടാകുന്നതുവരെ തടസം നേരിടുമെന്ന് തിരുവല്ല പി.എച്ച് സബ്ഡിവിഷന് അസി. എക്സിക്യൂട്ടീവ് എന്ജിനീയര് അറിയിച്ചു.